- Vores forskning viser, at mange af sømændenes relationer til de kvinder, de mødte i havnene, var langt mere romantiske, end man hidtil har antaget, fortæller museumsinspektør Morten Tinning fra M/S Museet for Søfart.

Ofte flyttede sømændene ind hos de prostituerede, mens de var i havn, og havde et ægteskabeligt forhold museumsinspektør Morten Tinning

- Ofte flyttede sømændene ind hos de prostituerede, mens de var i havn, og havde et ægteskabeligt forhold, hvor samværet og omsorgen for hinanden spillede en stor rolle.

Morten Tinning står i spidsen for forskningsprojektet ’Lyst og længsel’, der blandt andet ligger til grund for en antologi, der udkommer til december, og som er et af de få internationale forskningsprojekter, der hidtil er lavet om sømænds sexliv.

Unge eventyrere

Den nye forskning fokuserer primært på danske sømænds sexliv fra 1800-tallet frem til midt i 1900-tallet. Kildematerialet er blandt andet dagbøger, erindringer og interview med nulevende sømænd.

Noget af det, der har overrasket forskerne mest, er hvor meget sømændene og de prostituerede involverede sig følelsesmæssigt med hinanden: